李素兰风月玉壶春・混江龙
作者：贾仲明
朝代：元

paragraphs: 赴琼林饮宴，不枉了青灯黄卷二十年。
有郎官过盏，中使传宣。
御酒淋漓袍袖湿，宫花蹀躞帽檐偏。
列紫衫银带，听玉管冰弦。
挑绛纱红烛，对皓月遥天。
醉醺醺红妆扶策下瑶阶，气昂昂朱衣迎接离金殿。
摆列着玉簪珠履，准备着宝马银鞭。
(琴童云)相公，时遇春天清明节令，你看这郊外人稠物穰，都是赏心乐事。
真个好热闹也。
(正末唱)。